
Te 


oakts  -  Dramaet  •>>Sybaris,  eller  den 
sidste  Lainia^<s.  er  ikke,  som  man  kunde  tro, 
•en  Dramatisering  af  den  i  1884  udgivne 
Fortælling  af  samme  Navn.  Det  er  tvært 
imod  udarbejdet  før  denne.  Thi  da  det 
gamle  Sagn,  saaledes  som  det  er  opbevaret 
os  af  Flavms  Filostratos  den  ældre,  fuldt 
saa  vel  egnede  sig  for  Scenen  som  for 
Novellen,  behandlede  jeg  det  først  i  dra- 
matisk Form,  inden  jeg  nedskrev  det  som 
Fortælling. 

I  visse  Henseender  er  Dramaet  fyldigere 
end  Novellen.  Skjønhedsmarkedet  i  Korinth 
er  saaledes  nærmere  dialogiseret,  og  den 
hos  Filostratos  antydede  Besværgelsesscene, 
i  hvilken  Kvindespøgelset  tvinges  til  at 
bekjende,  er  udfødig  behandlet  i  den  sce- 
niske FremstiUing.    Der  er  dernæst  medtaget 

en  karakteristisk  Enkelthed:  Guldpengenes 
Forvandling. 

Paa  den  anden  Side  forekommer  en  af 
Novellens  Hovedpersoner,  Poseidonspræsten 
Pamfilos,  ikke  i  Dramaet,  fordi  han  her 
bliver  overflødig,  da  dette  har  en  ganske 
anden  Slutning  end  Fortællingen.  Æsthetisk 
taget  er  der  nemlig  intet  til  Hinder  for,  at 
Menippos  forbliver  i  Live,  naar  Lamiaen 
gaar  til  Grunde.  Maaske  er  dette  endog 
mere  logisk  end,  som  i  Novellen,  at  lade 
ham  s\gne  hen  som  Folge  af  hans  Sammen- 
stød med  det  overnaturlige,  —  en  Tanke, 
der  i  øvrigt  har  sin  bestemte  Analogi  i 
Semele-Fablen.  I  saa  Henseende  har  Dra- 
maet fulgt  Filostratos,  hos  hvem  det  tydelig 
nok  underforstaas,  at  Menippos  overlever 
Katastrofen. 

Som  naturligt  er  ved  en  dobbelt  Be- 
handling af  samme  Emne,  har  der  hist  og 
her  ikke  været  Grund  til  Textforandringer. 
Dramaet  og  Novellen  have  derfor  en  Del 
Replikker  fælles. 

Den  i  Lamia-Figuren  nedlagte  antikke 
Overtro  er  i  sig   karakteristisk   og   har  des- 

uden  hele  Mysticismens  Tillokkelse.  Den 
frembyder  gjennem  en  let  forstaaelig  Sym- 
bolik en  iøjnefaldende  etJiisk  Interesse,  i  det 
den  i  store  Træk  skildrer  den  menneskelige 
Fristelse  med  dens  Advarsler,  dens  Und- 
seelse, dens  Vaklen  og  dens  vaagnende 
Anger.  Der  er  heri  noget  almengyldigt, 
gjældende  for  alle  Tider.  Men  Dramaet  har 
en  dobbelt  Side.  Haand  i  Haand  med  det 
ethiske  Indhold  gaar  der  en  kulturJustorisk 
Skildring,  et  Tidsbillede  fra  fjærne  Dage, 
tegnet  saa  tro,  som  den  os  levnede  klassiske 
Literatur  tillader.  Begge  disse  Elementer, 
det  ethiske  og  det  kulturhistoriske,  gribe 
nøje  ind  i  hinanden.  Efter  at  Menippos  har 
set  Sybaris,  vækker  Lunden  Kraneion  med 
sin  frie  Afrodite-Dyrkelse  en  dyb  Forargelse 
hos  ham  og  bliver  derved  Motivet  til  den 
hurtige  Udvikling  af  hans  Lidenskab  for 
den  fremmede  Kvinde,  der  for  ham  staar 
som  noget  ophøjet,  næsten  som  en  Gudinde. 

Stykket  er  skrevet  med  Scenens  For- 
dringer for  Øje.  Det  blev  i  forrige  Saison 
indleveret  til  det  kongelige  Theater  og  blev 
af  Censor    i    meget    anerkjendende    Udtryk 

indstillet  til  Antagelse,  i  det  der  dog  r 
Indstillingen  gjordes  opmærksom  paa,  at 
der  krævedes  fire  Dekorationer,  hvad  der 
ved  et  St\kke,  som  kun  spillede  i  tre 
Kvarter,  vilde  medføre  en  uforholdsmæssig 
Bekostning.  Antagelsen  blev  da  knyttet  til 
den  Betingelse,  at  jeg  fjærnede  de  to  De- 
korationer. 

Denne  Betingelse  lykkedes  det  mig  at 
opfylde  uden  at  foretage  nogen  væsentlig 
Forandring  i  Stykkets  Plan.  Jeg  indleverede 
nu  det  saaledes  omarbejdede  Drama;  men 
ved  et  foreløbigt  Overslag  viste  Iscene- 
sættelsen sig  endnu  for  kostbar.  Hertil 
bemærkede  jeg,  at  det  ingenlunde  var  min 
Hensigt,  at  *Sybaris«  skulde  være  noget 
Udstyrsstykke,  hvortil  det  efter  sit  hele  Ind- 
hold heller  ikke  egnede  sig,  men  at  jeg 
ved  den  nøje  Angivelse  af  Dekorationerne 
ene  og  alene  havde  søgt  at  gjøre  Sceneriet 
korrekt.  Hvor  meget  der  skulde  medtages, 
kunde,  inden  for  visse  Grænser,  overlades 
til  Theatret  selv. 

Der  blev  nu  anstillet  en  ny  Under- 
søgelse, og  Udfaldet  deraf  var,  at  der  til 
forste    Akt     vmaaske    nok    lod    sig    opstille 

noget,  som  tog  sig  ud«,  men  at  der  til 
anden  Akt  maatte  anskafifes  en  hel  ny 
Dekoration.  Saaledes  stode  Sagerne,  da  jeg 
fra  Chefen  for  det  kongelige  Theater  og 
Kapel  modtog  en  den  4de  November  dateret 
Skrivelse  af  følgende  Indhold : 

»Det  gjør  mig  meget  ondt  at  maatte 
meddele  Dem,  i  Henhold  til  vor  Sam- 
tale forleden,  at  Mise  en  scene  af  Deres 
smukke  Arbejde  -^Den  sidste  Lamia<. 
vilde,  efter  den  skete  Undersøgelse, 
være  meget  kostbar,  især  over  for  et 
Stykke,  der  kun  vilde  vare  omtrent  en 
halv  Time.  Under  de  nuværende  van- 
skelige Forhold,  vil  det  derfor  ikke 
kunne  forsvares  at  optage  det  paa  Re- 
pertoiret. 

Jeg  forbliver  med  største  Højagtelse« 

etc. 

Hermed  er  Stykket  saaledes,  i  alt  Fald 
indtil  videre,  henlagt. 

Trods  Vanskeligheden  ved  at  besætte 
Sybaris's  Rolle  paa  en  fuldt  tilfredsstillende 
Maade  er  det  dog  vistnok  —  med  al  Agtelse 


VI  FORORD. 

for  Theatrets  Skjøn  —  et  Spørgsmaal,  om 
Dramaet  ikke  vilde  have  lønnet  Omkostnin- 
gerne. Det  er  for  kortfattet  til  at  kunne  trætte, 
og  —  ganske  bortset  fra  det  kulturhistoriske 
Indhold  —  skulde  Optrin  som  Sybaris's  ^  Cita- 
tion'^ i  første  Akt  og  Besværgelsesscenen  i 
anden  i\kt  dog  synes  tilstrækkelige  til  at  bære 
to  smaa  Akter,  da  de  nævnte  Optrin  utvivl- 
somt, ved  en  nogenlunde  god  Udførelse, 
vilde  være  af  megen  Virkning  paa  Scenen. 
Med  disse  Bemærkninger  overgives 
■»Sybaris,  eller  den  sidste  Larnia,<^  i  Læse- 
verdenens Hænder.  Maatte  den  Velvilje, 
hvormed  mine  tidligere  Arbejder  ere  blevne 
modtagne,  ogsaa  blive  dette  til  Del.  Under 
alle  Omstændigheder  bør  det  vel  regnes 
mig  til  gode,  at  jeg  har  fremdraget  en  af 
de  mærkeligste  antikke  Sagnskikkelser  og 
indført  den  i  vor  Literatur. 

Kj  eb  en  hav  71 ,  i  November  i8Sy. 

ApoUonios  fra  Tyana,  Visdomslærer  og  Undergjører. 

Demetrios,  kynisk  Filosof. 

Eritimos,  Taler. 

MenippOS,  en  ung  Lykier. 

Sybaris,  en  foregiven  Fonikerinde. 

Marcus  Helvms,  romersk  Hovedsmand. 

Argia,  en  lonerinde. 

Kineas,  Farver. 

Diotimos,  en  frigiven. 

En  gammel  Tiggerske. 

En  .Meder. 

En  Yngling. 

En  ældre  korinthisk  Borger. 

En  Somand. 

Første  Yngling. 

Anden  Yngling. 

Første  Pige. 

Anden  Pige. 

Tredje  Pige. 

En  Forer  for  Bærestol-Slaver. 

En  Dørvogter. 

Tempelslaver;  Kvinder  med  Frugt,  Vandbærere,  Sømænd,  frem- 
mede  (Medere  og  Ægyptere),    pyntede   og   bekransede  Kvinder, 
Børn  med  Kranse  og  Haarbaand;  Bryllupsgjæster  af  begge  Kjon, 
Kokke,  Slaver,  Drenge;  Bærestol-Slaver,  to  Hold. 

Handlingen  foregaar  i  Korinth: 

Første  Akt  paa  Skjonhedsmarkedet  iCypresselunden  Kraneion. 

Anden  Akt  i  Sybaris's  Hus. 

Tiden  omtrent  50  Aar  eft.   Chr. 

Cypresselunden  Kraneion  i  den  korinthiske  Forstad 
af  samme  Navn.  Haveanlæg  med  Palmer,  Plataner, 
Cypresser  og  Blomsterbuskadser.  Billedstøtter,  deriblandt 
Eros  ridende  paa  en  Løve,  som  han  styrer  i  Blomster- 
lænker. 

I  Baggrunden  Afrodite  Melanis's  Tempel. 

Til  højre ,  næsten  skjult  under  Vinløv ,  Indgangen 
til  en  Bolig  for  Tempelslavinder;  uden  for  den  et  Bord 
og  nogle  Stole, 

Til  venstre  et  Klippeparti  bag  høje  Buske ;  foran 
disse  en  Stenblok.    Rundt  om  i  Lunden  store  Trefødder. 

Hen  imod  Solnedgang;  Aftenrøde.  Tværs  over 
Scenen  Færsel  som  i  en  stærkt  besøgt  offentlig  Have. 


FØRSTE   SCENE. 

Kynikeren  Demetrios  og  Taleren  Eritimos, 
ind  fra  højre. 

Demetrios. 
Puh!    jeg  er  stegt  af  Hede  og  kvalt  af 
Støv!     Ikke  et  Skridt  videre  gaar  jeg.      Al 
denne  Færsel  gjør  mig  ør. 

Eritimos. 
Mig  glæder  det  tvært  imod  at  se  hin 
travle  Mængde.  \' ejene  i  og  uden  om  denne 
Lund  ere  jo  de  Traade,  som  forbinde  to 
Verdener:  Østen  og  Vesten.  Hvilken  Be- 
liggenhed har  ikke  Korinth !  (Peger  ud  mod 
Raggrunden  til  venstre.)  Hist  nede  Havncn  Le 
chæon,  som  vender  mod  Solnedgang  og 
skuer  mod  Italien,   Karthago  og  Kyrene,  og 

hist    ude    (peger  ud  mellem  Coulisserne  til  højre)    Havnen 

Kenchreæ,   som  vender  mod  Solopgang  og 
skuer  mod  Athen,   Øerne  og  Lille  Asien. 

Demetrios. 
Aa,  bliv  mig  fra  Livet  med  dine  Traade 
og  Verdener  og  dine  Havne,  som  skue  mod 

Opgang  og  Nedgang.     (Pegende  paa  Stolene.)     Kom, 

lad  OS  hvile  os  her  i  Skyggen!      Saa  daler 
Solen,  inden  vi  gaa  hjem.     (Sætter  sig.) 

Eritimos 

tager  ligeledes  Plads. 

Som  Du  vil!  Over  for  Dig  er  jeg  den 
lille.  Du,  Demetrios,  er  jo  med  Liv  og 
Sjæl  Kyniker.  Du  agter  ikke  Guld  og  Sølv 
højere    end  Vejens    Flintesten,    og  Du    er   i 

din  hullede  Kappe  rigere  end  Konger  og 
Fyrster.  Thi  hvem  er  vel  rigere  end  den, 
som  intet  behøver?  Ja,  i  Sandhed  jeg  bøjer 
mig  .dybt  for  din  Viljesstyrke.  Du  lærer 
os  ved  dit  Levned,  at  Mennesket  kan  ind- 
skrænke sine  Fornødenheder  til  nogle  ganske 
faa. 

Demetrios. 
Nej,  vil  man  høre!  At  smigre  en 
Kyniker,  som  ikke  ejer  en  Hvid!  Det 
kalder  jeg  uegennyttigt.  Man  maa  være 
Taler  for  saaledes  at  ødsle  med  Lovpris- 
ninger. Nej,  vend  Du  Dig  med  din  Røgelse 
til  Apollonios,  som  følger  efter  os.  Han  er 
mere  vant  til  den  end  jeg. 

Eritimos 

rejser  sig. 

Og    ved   Guderne,    han    fortjener    den. 
Han  er  mere  end  en  simpel  dødelig! 

ANDEN   SCENE. 

De  forrige.     Visdomslæreren  ApoUonios  og  hans 
Lærling  Menippos,   ind  fra  hojre. 

Menippos, 

som  har  hort  de  sidste  Ord. 

Sandt,  sandt!  er  ikke  Verden  denne 
Mand  for  lille?  Som  Solen  selv  ser  han  alt 
og  ses  af  alle.  Nogle  have  truffet  ham  i 
Bithynien  og  Ægypten,  andre  i  Hellas, 
Hispania  og  Rom.  Ja,  selv  det  fjærne  Indien 
har  han  besøgt!  Gives  der  vel  et  Menneske 
paa  hele  Jordens  Kreds,  som  ikke  kjender 
Apolloiiios  fra  Tyana\  Alle  B^'er,  alle 
Lande  have  hyldet  hans  Visdom  og  V^el- 
talenhed;  selv  Pythagoras  førte  ikke  et 
renere,  mere  afholdende  Levned. 

Apollonios 

gjor  en  afværgende  Haandbevægelse. 

Eritimos. 

Tunge    Ofre     —    rig    Løn !       Du    er    i 

Sandhed,    som  dine  Venner  kalde  Dig,   »tv/ 

stor  Glids  Kraft  !     I  hvor  mange  Byer  har 

Du  ikke  gjort  Undergjerninger.-     Hvem  be- 

sidder  vel  en  større  hemmelig  Viden?  Hvem 
kjender  vel  som  Du  Tryllesprog,  der  gjør 
Dig  selve  Dæmonerne  underdanige? 

x'\POLLONIOS 

samme  Haandbevægelse  som  før. 

Demetrios 

drillende. 

Da   kunde  jeg   vel   nævne    en  Dæmon, 
som  ikke  lystrer  ham. 

Eritimos. 
Hvad  mener  Du? 

Demetrios. 
Ligger  den  store  Mand  ikke  her  i 
Korinth  for  at  vente  paa  Skibslejlighed  til 
Efesos?  Men  giv  Agt,  —  saa  længe  Østen- 
vinden blæser,  beholde  vi  ham  nok  iblandt 
os.  Den  Dæmon  er  ham  ikke  underdanig. 
Dog,  sig  mig,  Apollonios,  hvorfor  gjør  Du 
egentlig  Undergjerninger?  Det  maa  da  være 
af  den  bare  Menneskekjærlighed ;  thi  for 
Guld  er  det  vel  ikke? 


SYBARIS. 


Eritimos. 
Hvor   Du    taler!      Du    kunde    lige    saa 
godt  spørge  Solen,  hvorfor  den  skinner. 

Demetrios. 
Godt!  jeg  skal  tie.  Men  saa  sig  i  det 
mindste  noget  smukt  ogsaa  til  vor  Ven 
Menippos.  Thi  naar  der  endelig  skal  holdes 
Lovtaler,  bør  han  ikke  gaa  tomhændet  bort, 
fordi  han  er  den  \'ngste. 

Eritimos. 
Er   Du   ikke   en  Lykier,   Menippos,  — 
fodt  i  Patara,  hin  Sides  Rhodos.? 

Menippos. 
Som  Du  siger. 

Ekitimos. 
Og  hører  Du  ikke  tilTemilernes  Stamme? 
—    Kystboere,    der    have   Ord   for   at   være 
skjønne  som  Guder   og   at   have  Held    med 
sig  i  alle  Ting. 

Menippos 

smilende. 

Hidtil    har   jeg    dog   ikke   fundet   Poly- 
krates's  Ring. 

Eritimos. 


Jo— o!  beklag  Dig  blot!  Du  kommer 
her  til  fra  Athen,  og  strax,  den  første  Dag, 
træffer  Du  xA-pollonios,  den  bedste  Visdoms- 
og  Veltalenhedslærer  af  alle. 

Menippos 

griber  Apollonios's  Haand.     Med  V'arme. 

Ja,  det  var  en  lykkelig  Stund! 

Eritimos. 

Og  nu  følger  Du  ham  som  hans  Skygge, 
fordi  det  gjælder  Dig  om  at  blive  indviet  i 
Talerkunsten,  —  Nøglen  til  Magt,  Anseelse 
og  Rigdom. 

Menippos. 

Er  Talerkunsten  virkelig  saa  indbrin- 
gende .? 

Demetrios. 

Tys!      (Pegende  paa  Eritimos)      Det   maa   kail  jO 

vide,  som  selv  er  Taler.  Men  —  sig  mig, 
Eritimos,  hvor  ligger  egentlig  de  Skatte, 
Du  har  Nøglen  til? 

P.  Mariager:  Sybaris.  2 

Eritimos 

vender  sig  fra  ham  og  noder  Apollonios  til  at  sætte  sig. 

Hvad  var  det,  I  talte  om,  Du  og  Me- 
nippos?  Thi  af  Eders  Miner  gjætter  jeg,, 
at  det  var  noget  dybsindigt. 

Mexippos 

stiller  sig  bag  Apollonios,  lænet  op  til  Rjggen  af  hans  Stol. 

Vi  talte  om  det  ondes  Magt. 
Eritimos 

sætter  sig  atter. 

Apollonios. 
Og  jeg  forklarede  vor  unge  Ven,  at  vi 
dødelige  ikke  have  Grund  til  Klage.  Thi 
selv  om  vi  af  og  til  overskride  den  maade- 
holdne  Nydelse,  straffe  Guderne  os  ikke. 
Det  er  først  den  stadige  Udskejelse,  der 
hjemsøges  af  Sygdom  og  Død. 

Mexippos. 
Men  det  onde  kan  dog  friste  os.     Det 
har  mange  Veje  til  vor  Sjæls  inderste. 

Apollonios. 
Sandt,  sandt,  min  Søn!      Men  det  for- 
dær\'eligste    er    dog    ikke    det    onde,     som 


SYBARIS. 


9 


staar  uden  for  Dig.  Faren  er  i  Dig  selv,  — 
din  egen  Lyst!  Thi  mærk  Dig  vel  dette, 
o  Yngling :  Det  onde  kan  vel  vise  sig  for 
Dig  og  lokke  Dig;  men  i  og  for  sig  har 
det  ingen  Magt  over  Dig;  den  faar  det 
først,   (med  Vægt:)   naar  Du  selv  kalder  paa  det. 

ERrriMOS. 

Da  véd  jeg  dog,  at  der  gives  Spøgelser 
og  Dæmoner.  Min  Ven,  Lægen  Timasion 
har  selv  fortalt  mig,  at  hans  Farfader  har 
set  en  Laniia,  set  Kvindespøgelset  lyslevende 
for  sig,  som  jeg  ser  Eder. 

Demetrios. 

Ah  bah!  Pak  Dig  til  Gribbene  med 
din  Lamia!  Hvad  nyt  kan  Du  fortælle  os.? 
Véd  vi  ikke  alle,  at  Lamia  oprindelig  var 
en  skjøn  Kvinde,  som  af  Zeus  blev  ført  fra 
Libyen  til  Italien,  at  Guden  avlede  Børn 
med  hende,  at  hans  Hustru  ombragte  dem, 
at  Lamia  af  Sorg  derover  blev  et  Uhyre, 
som  røver  Børn  for  at  dræbe  dem,  at  hun 
af  Zeus  har  faaet  Magt  til  at  antage  alle 
Skikkelser,  selv  de  mest  bedaarende,  og  at 

hun  giver  en    utaalelig  Stank   fra   sig,    naar 

nogen  vil   gribe  hende.      (Torrer  Sveden  af  sin  Pande; 

Jeg  taler  endda  ikke  om,  at  hun  har  en 
Lænd  af  Erts  og  en  Æselslænd  ....  Puh  I 
lutter  Kællingesnak  til  Hobe,  taabelige 
Skræmsler  fra  Børnekamrene! 

Apollonios 

rejser  sig  og  stryger  betænksomt  sit  Skjæg. 

Det  overordentlige  er  efter  sit  Væsen 
sjældent;  men  derfor  bør  man  ikke  plat 
benægte  det.  Skriver  ikke  Daniis  i  sit 
mærkelige  Skrift  Om  det  ove  matur  lige  \  »La- 
mia  har  hjemme  i  den  Verden,  hun  tilhører 
ved  sine  Gjerninger;  -men  for  at  fortsætte 
sin  Tilværelse  maa  hun  hvert  halvt  Hundrede 
Aar  ægte  en  skjøn  Yngling  og  forøde  hans 
Liv.  Mislykkes  dette  for  hende,  er  hun, 
ligesom  Menneskene,  hjemfalden  til  Døden. 
Kun  gaar  hun  ikke  som  disse  til  Under- 
verdenen, men  opløses  til  intet.«  Saaledes 
skriver  Damis,  en  af  de  viseste  Mænd  i  alt, 

hvad    der   angaar   Mørkets    Gjerninger 

Jeg  selv  mindes  i  min  Barndom  at  have 
hørt  fortælle  om  en  Kybelepræst  i  Hierapolis, 
som   vilde   besværge    en   kvindelig  Dæmon, 

men  kom  meget  ilde  derfra.  I  Besværgel- 
sens Øjeblik  blev  han  berøvet  Synet,  blot 
ved  en  Bevægelse  af  hendes  Haand.  (Sæner  sig.) 

Eritimos. 
I   de   senere  Tider  siges  Lamiaen  ikke 
at   efterstræbe   Børn,    men   Ynglinge.      Hun 
suger    deres    Livsaande    i    sig,     saa    at    de 
visne  hen, 

Menippos 

leende. 

Er  Lamiaen  virkelig  saadan,  som  De- 
metrios  beskriver  hende,  saa  synes  hun  mig, 
ved  Guderne,  ikke  farlig  for  Ynglingene.  .  .  . 
(Pustende.)  Men  hvor  Luften  dog  er  varm! 
Jeg  vil  sole  mig  lidt  som  paa  Øvelses- 
pladsen. (Kaster  Kappen  paa  en  Stol;  han  har  et  hvidt 
Klæde  svøbt  om  Lænderne.  Træder  et  Skridt  frem  og  udbreder 
Armene  mod  venstre.)      Skjønne  Sol,  giv  mig  DageUS 

sidste  Kys! 

Eritimos. 
Hvor  Menippos  dog  er  smuk!    Og  hvor 
Skjønhed  er  en  herlig  Gave!      Den  er  som 
et   Lys,    der    skinner    om   Natten,    —    den 
drager  alles  Øjne  til  sig. 

Demetrios 

rækker  sig  frem  og  tager  Menippos  om  Armen. 

Fast  i  Kjødet  som  en  ung  Gud  I 

Apollonios. 

Min  Son,    et   Legeme   som   dit  er  som 
et  Tempel,  —  det  maa  bevares  rent! 

Demetrios 

spøgende. 

Lad  ingen  Lamia  se  ham  saaledes;  det 
er  da  ude  med  haml 


TREDJE   SCENE. 

Under  de  sidste  Replikker  er  det  begyndt  at 
mørknes.  Fra  venstre  viser  sig  som  et  fantastisk  Syn 
en  Bærestol  i  ægj-ptisk  Stil  med  et  let  Telttag  med 
tilbagetrukne  Purpurforhæng.  Paa  Lejet  hviler  helt 
udstrakt,  støttet  paa  den  venstre  Arm,  en  smuk,  bleg 
Kvinde  med  mat  mørkt  Haar.  Der  falder  som  et 
Skjær  af  Ild  over  hende.  Lejet  bæres  paa  Skuldrene 
af  Slaver  i  æg}ptisk  Dragt.  Efter  Bærestolen  Slaver 
til  Afløsning.  I  Spidsen  en  Forer  med  en  lang  Stav 
med  stor,   blank  Knap. 

De  forrige.     Sybaris.     Føreren. 

Menippos. 
Ih,  hvilken  forunderlig  Bærestol!    Mage 
i:il  den  har  ingen  Hellener  set. 

De  andre  rejse  sig.      JMidt  paa  Scenen  standser  Bærestolen; 
de  to  Hold  skifte. 

Føreren, 

pegende  ud  til  højre  med  Staven. 

Vejen  deler  sig.    Hvor  hen,  o  Sybaris} 

SVBARIS 

farende  sammen  ved  Synet  af  Menippos.     Afsides: 

Hvor    han    er    smuk!    (Giver  Foreren  et  afvisende 
Tegn   og    stirrer   ufravendt  paa  Menippos.      Medens   hun    bæres 
videre,  retter  hun  sig  halvt  i  Vejret,  støttet  paa  begge  Armene, 
og  ser  efter  ham,  til  hun  forsvinder  til  højre.) 


FJERDE   SCENE. 

De  forrige,   uden  Sybaris  og  hendes  Folk. 

Menippos 

afsides. 

Guder,  hvilket  Blik !    Saaledes  har  endnu 
ingen  Kvinde  set  paa  mig. 

Apollonios. 

var 
Blændværk 


Hvad   var    det   dog:    —    et    dæmonisk 


Eritimos 

ser  sig  sky  om :  hemmelighedsfuldt. 

Det  kom  fra  venstre. 

Demetrios. 

Fra  den  Kant  kommer  intet  godt. 

Memppos 

sorgløst,  i  det  han  kaster  Kappen  om  sig. 

Bah!  det  var  dog  en  herlig  Kvinde,  — 
ganske  som  dannet  af  min  Sjæls  Længsel! 
Ved  Guderne,  jeg  gad  favne  hende,  selv 
om  hun  som  en  anden  Gorgo  havde  Slanger 
om  sit  skjønne  Aasyn! 

Det  er  blevet  ganske  merkt.     Alle  ud  til  højre. 


SYBARIS. 

FEMTE   SCENE. 

Tempelslaver  i  hvide  Kjortler  og  med  Kranse  om 

Haaret  tænde  Festblus  i  Trefødderne.    Imedens  Haven 

rigt  oplyses,  høres 

Lovsang 

inde  i  Templet. 

Afrodite,  Du,  som  steg 
Op  af  Havet  i  din  Pragt, 
Du,  som  huldt  i  Elskovs  Leg 
Øver  Skjønheds  Tryllemagt,  — 
Smil,  Gudinde,  til  vor  Sang, 
Skjænk  os  Lykke,  skjænk  os  Fryd, 
Lær  os  her  ved  Fløjters  Klang 
Eros's  Visdom :  Lev  og  nyd ! 

Sangen  forstummer,  men  Fløjtespillet  fortsættes,  medens 
de  andægtige  forlade  Templet,  Skuepladsen  fyldes  med 
en  broget  Mængde.  Flertallet  bestaar  af  pyntede  og 
bekransede  Kvinder  i  doriske  Dragter  (ærmeløse  og 
opskaarne  i  Siden) ;  nogle  have  Klædningen  opbunden  til 
Dans.  Desuden  rigt  klædte  korinthiske  Ynglinge 
og  Borgere;  endvidere  fremmede,  deriblandt  enkelte 
Medere  og  Ægyptere.  Rundt  om  i  Vrimlen  Vand- 
bærere med  spidse  Huer  og  Aaget  paa  Skuldrene, 
Frugthandlersker,  Børn  med  Kranse  og  Haar- 
baand,  som  de  falbyde,  og  Søfolk  i  Læderkjortler 
eller  Dragter  af  flettede  Maatter.  Kommen  og  Ganen 
blandt  Mængden. 

En  Meder.     En  Yngling. 

Mederen. 
Er  det  en  Fest,  som  fejres  her? 

YXGLIXGEX. 
Om  Du  vil,  en  evig  Fest.      Den  fejres 
Dag  for  Dag  og  Aar  for  Aar. 

Mederen. 
Hvor  er  jeg  da? 

Ynglingen. 
1   Cypresselunden    Kraneion    i   Korinths 
Forstad  af  samme  Navn.    Det  er  den  Lund, 
som     gjør    Korinth     til     »Hellas's    Stjærne«, 
Byernes  By. 

Mederen. 
Jeg  forstaar  Dig  ikke. 

Ynglingen. 
Vid  da,  o  fremmede,  at  Elskovsgud- 
inden er  Stadens  højeste  Guddom.  Hendes 
er  det  Tempel  hist  ....  og  alle  Havens 
Kvinder  —  Tusende  i  Tallet  —  ere  hendes 
Tempelslavinder.      Det  er  de  af  Pindar  be- 

sungne     gjæstevenlige   Piger,    Overtalelsens 
Tjenerinder  i  det  rige  Korinth«. 

Mederen 

studser  og  ser  sig  om. 

Det  er  da  et  Skjønhedsmarked !  Vistnok 
det  største  paa  hele  Jordens  Kreds.  Men 
hvorledes  vedligeholdes  dette  store  Tal  ? 

Ynglingen. 
Ganske  af  sig  selv!  Bejler  en  Borger 
til  en  rig  Kvinde  af  fornem  Byrd,  eller 
svæver  en  Kjøbmand  i  Uro  for  en  kostbar 
Skibsladning,  gjøre  de  Løfter  til  Gudinden 
om  at  skjænke  hende  saa  og  saa  mange 
Slavinder.  Og  naar  alt  saa  gaar  efter  Ønske, 
lade  de  dem  komme   fra   forskjellige  Egne. 

De  tabe  sig  blandt  Mængden. 


SJETTE   SCENE. 

Menippos  og  en  ældre  korinthisk  Borger, 

ind  fra  højre. 

Menippos 

fortsættende. 

Ja  vist.    Alle  kjende  jo  det  gamle  Ord: 
Ikke  enhver  Ivkkes  det  at  komme  til  Korinth. 

Borgeren 

ringeagtende. 

Det  er  en  romersk  Talemaade.  Den 
synes  mig,  ved  Guderne,  ikke  at  sige  stort. 
Deri  ligger  kun,  at  Korinth  er  en  prægtig 
By,  saa  at  man  maa  prise  den  lykkelig, 
som  ser  den  .  .  .  Nej ,  der  gives  ogsaa  et 
hellenisk  Ord  om  Korinth,  og  det  siger 
andet  og  mere. 

Menippos. 
Hvorledes  lyder  det? 

Borgeren. 
Ikke   hver   Mand    har   godt   af  at   sejle 

til  Korinth. 

Menippos. 

Hvad  skal  det  betyde.? 

Borgeren. 
Dette  Ord  gjælder  netop  denne  Lund,  — 
Cypresselunden  Kraneion. 

Menippos. 
Hvorledes } 

Borgeren. 
Jo,  denne  Lund  er  farlig,  —  langt  far- 
ligere   end   Char}"bdis's    altopslugende   Mal- 


SYBARIS. 


19 


Strøm  Hvor  mangen  en  Kjøbmand  har 
ikke  set  sig  tvungen  til  at  efterlade  Skib 
og  Ladning  som  Bytte  for  vindesyge  Sirener! 

Menippos. 
Beskytter  Loven  da  disse  Kvinder? 

Borgeren 

med  et  Skuldertræk. 

Vi  Korinthiere  ere  et  Handelsfolk,  — 
vi  regne  godt.  Disse  skjønne  ere  en  Rig- 
domskilde for  Tempel  og  Stad.  Derfor 
vogte  vi  os  vel  for  at  fortrædige  dem. 
Under  truende  Farer  have  de  endog  fra  de 
ældste  Tider  deltaget  i  Ofringerne  og  be- 
væget sig  i  Optog  sammen  med  Byens 
Borgere.  Allerede  under  Perserkrigen  har 
man  paakaldt  deres  Forbønner,  og  der  haves 
endnu  —  hen  ved  fem  Hundrede  Aar  efter  — 
et  Maleri,  paa  hvilket  de  ses  i  Færd  med 
at  anraabe  Gudinden.  Under  Billedet  staar 
der  nogle  Vers  af  Simonides,  hvori  han 
giver  dem  Æren  for  at  have  frelst  Helle- 
nerne. (Opromt.)  Se,  saadan  er  Afrodites  Stad ! 
Men  vær  hilset,  unge  Lykier,  jeg  maa 
hjem;  det  bliver  silde.     (Gaar.) 

En  Del  af  de  unge  Piger  har  imidlertid  dannet 
Kjæde  og  danser  til  Tonerne  af  Lyrer  og  Dobbeltflojter, 
som  spilles  af  nogle  af  deres  Medsøstre.  De  udføre 
choreografiske  Bevægelser  af  den  Art,  at  Tilskueren 
tror  at  se  en  hel  Hær  af  Kvinder.  En  Sømand,  klædt 
i  flettede  Maatter,  tilkj endegiver  ved  Tegn  en  raa  Be- 
undring. Pludselig  sætter  han  ind  i  Flokken.  Pigerne 
fare  skrigende  fra  hverandre. 


SYVENDE   SCENE. 

Menippos.    En  Sømand.    Første,  anden  og  tredje  Pige. 

Menippos 

sætter  sig  pna  Stenblokken. 

Hin  Kvinde  i  den  prægtige  Bærestol 
vil  mig  ikke  ud  af  Hovedet.  Jeg  er  som 
fasttryllet  til  denne  Lund. 

Sømanden 

griber  fat  i  den  nærmeste  Pige. 

Kom,  min  smukke! 

Første  Pige 

slider  sig  løs. 

Nej,  jeg  kjender  jer  Søfolk!  Du  for- 
ærer mig  et  Løg  fra  Cypern. 

SØ]MANDEN 

vender  sig  til  en  anden. 

Kom  da,  Du! 

Anden  Pige. 
Nej,  nej   —  jeg  faar  et  Par  Smaafisk. 

Sømanden 

til  en  tredje. 

Du,  da! 

Tredje  Pige 

slaar  ham  over  Armen. 

O  nej !  —  jeg  faar  en  Ost  fra  Gythion. 

Pigerne  le.     Sømanden  truer  ad  dem  og  gaar 
fortornet  bort. 


OTTENDE   SCENE. 

De  forrige,  uden  Sømanden. 

Menippos. 
Og  dog,  hvad  vil  jeg  her.?   Jeg  væmmes 
ved  alt,  hvad  jeg  ser.      I  Eros's  Navn  maa 
der  kun  samles  to,   —   dyrkes  den  lille  Gud 
af  flere,  giver  det  Forargelse. 

Mængden  deler  sig. 

NIENDE   SCENE. 

Menippos.     Argia,   fra  Baggrunden,  ledsaget  af 
to  Ynglinge. 

Stemmer  blandt  Mængden. 
Argia,    den   hvidarmede   lonerinde!    — 
Den  skjønneste  af  de  skjønne! 

Argia 

tager  Plads  ved   et  Bord    uden    for  Slavindcboligen  ;    de  to  Yng- 

Jinge   sætte    sig    hos    hende.       Hun    klapper    i    Hænderne.       To 

Drenge  vise  sig  i  Døren. 

Bring  Chiervin! 

Første  Yngling, 

legende  med  Kvasten  i  Hjørnet  af  Kappen. 

Argia,  har  Du  hørt,  at  der  i  Dag  er 
kommet  en  Søn  af  en  persisk  Satrap  her  til  ? 

De  to  Drenge  sætte  en  Elandingskumme  paa  Jorden,  bringe 
Øsekar  og  Bægre  og  betjene  Gjæsterne. 

Argia 

med  Iver. 

Er  han  rig? 

Første  Yngling 

leende. 

Argia,  Argia,  der  kjender  jeg  Dig 
igjen!  Du  spørger  forst,  om  han  er  rig,  — 
ikke,  om  han  er  ung  og  smuk. 

Argia. 

Spotter!  (Giver  ham  et  let  Slag  paa  Kinden.  Vender 
sig  fra  ham  og  viser  hans  Ledsager  sit  Armbaand.)     oG    her, 

et  Guldbaand,   som  Tespias,    Skibsrederen, 
har  skjænket  mig.     Er  det  ikke  prægtigt! 

Anden  Yngling. 
Jo   vist,    er   det   skjønt.      Men  jeg   véd 
dog  noget,  som  er  skjønnere. 

Argia. 
Og  det  er? 

Anden  Yngling. 
Den  Arm,  som  bærer  det. 

Argia 

smilende. 

Ja,  men  jeg  siger  som  Theano,  Pytha- 
goras's  Datter:  I  Sandhed  den  er  skjøn, 
men  ikke  for  hver  Mand. 

Mængden  taber  sig  mere  og  mere. 

TIENDE    SCEXE. 

De  forrige.      En  romersk  Høvedsmand,    med  bydende 

Holdning ,    Kappen   aaben    over    et   Lærredspanser  med 

gyldne  Sirater   og  Hjælmen  hængende  over  den  venstre 

Arm,   ind  fra  Baggrunden.     Alt  viger  for  ham. 

Første  Yngling 

afsides. 

Uf!  den  hovmodige  Romer!  Gid  han 
var  opslugt  af  Jorden ! 

Lister  sig  bort. 

Anden  Yngling 

hviskende. 

Jeg  følger  Dig.  ^Glver  sig  dog  Tid  til  at  tomme 
sit  Bæger.) 

Argia 

rejser  sig. 

Ædle  Marcus  Helvius  —  berømmelige 
Krigsøverste  —  Pannoniernes  Overvinder,  jeg 
hilser  Dig! 

Bøjer  sig  med  korslagte  Arme. 

Høvedsmanden. 

Kald  mig  ikke  saa!  Det  er  ikke  Ild 
og   Sværd,    men    Skjønheden,    der   besejrer 

alt.  Se  til  Billedstøtten  hist:  Eros,  som 
styrer  Løven  i  Blomsterlænker. 

Anden  Yngling 

i  Forbigaaende  til  ]Menippos. 

Hver    af   disse    Kvinder    har,    ligesom 
Brydekæmperne,   sit   Kunstgreb.      Giv  i\gt, 

fremmede,  nu  kommer  det!  (Gaar.  No^Ie  af  Fest- 
blussene slukkes.  Det  mørknes.  De  sidste  Rester  af  Mængden 
forsvinde,  Kvinder  og  Mænd  for  største  Delen  parvis,  Haand  i 
Haand.) 


ELLEVTE   SCENE. 

Menippos.     Argia.     Høvedsmanden. 

Argia. 
Finder   Du    mig    smuk,    ædle   Romer.? 
Da    vid,    at    jeg    forsmaar    andre    Kvinders 
Paafund.    (Smiiende.)    Mine  Øjenbryn   ere   ikke 

penslede,      og     se!     (sætter  Foden  op  paa  en  Stol)    jeg 

har  ingen  Kork  under  Saalerne  for  at  synes 

højere. 

Høvedsmanden. 

Ved    Guderne,     det    er    en    Fod    som 

Danaes!     Ja,   i  Sandhed,  Akrisios's  dejlige 

Datter  havde   den    ikke  skjønnere!  ...  Men 

3* 

kom,  smukke  Argia!    Mængden  er  borte,— 

lad    os   gaa   hen  til  Kilden.      Der   er   køligt 

og  friskt! 

Argia. 

\'el    an    da,   jeg    betror   mig  til  Legio- 
nernes Fører! 

(Romeren  tager  hendes  Haand.  Han  hvisker  et  Par  Ord  til 
hende,  hvorpaa  hun  bryder  ud  i  en  spodsk  Latter.  Begge  ud.  — 
Det  morknes  mere  og  mere.    Kun  et  Par  Festblus  brænde  svagt.) 


TOLVTE   SCENE. 

Menlppos. 

Menippos 

rejser  sig. 

Hvilken  Latter!  —  falsk  og  skærende 
som  en  natlig  Rovfugls  Skrig.  Kraneion, 
din  Lund  er  kun  skjøn,  til  man  ser  Slan- 
gerne under  Roser. 

Sætter  sig  atter,  drommende. 

Hvor  var  hin  fremmede  Kvinde  i  Bære- 
stolen dog  forunderlig  ophøjet,  —  ret  som 
en  Gudinde!  Sybaris  var  det,  Føreren 
kaldte  hende.  Et  dejligt  Navn!  .  .  .  Hvor 
staar  hun  dog  lyslevende    for   mig    med   sit 

blege  Aasyn  og  det  mat  sorte  Haar!  Det 
er,  som  om  hun  var  mig  nær  i  Mørket, 
som  om  hun  maatte  høre,  naar  jeg  kaldte  .  .  . 

(De  sidste  Festblus  slukkes.) 

Rejser  sig,  kalder  højt: 

Sybarisl       (Farer  sammen.)        SælsOmt  !         Dct 

suser  for  mit  Øre  —  —  jeg  synes  at  høre 
mit  Navn,  —  Navnet  Menippos.  Men,  o 
Guder,  er  det  et  Vidunder?  Det  er,  som 
om  Lyden  naaede  mig  fra  en  umaalelig 
Afstand,  —  over  Lande,  over  Have  ... 
(Tager  sig  til  Panden.)  Var  det  ikke  merc  en 
Anelse  end  en  Lyd?  —  Jeg  vil  vide  det! 

Træder  et  Par  Skridt  hen  imod  Klippepartiet 
og  kalder  anden  Gang  højt: 

Sybarisl    (Lytter  spændt,  —  farer  sammen.)    IgjeU  ! 

igjen  mit  Navn  —  Menippos!  Denne  Gang 
langt  nærmere  (Med  et  udbrud  af  Glæde.)  Hun 
hører  mig  da,  hun  hører  mig! 

Slaar  henrykt  Hænderne  sammen  og  kalder  tredje  Gang: 

SybCLVlSl      (Lytter   i    aandeløs  Forventning.      Med   lav 

Stemme.)  lugeU  Svar  .  ,  .  (Fæster  Blikket  paa  det 
mørke  Krat  tæt  foran  ham.  —  To  Hænder  adskille  Grenene  paa 
nogle  udgaaede  Buske ,  og  en  høj ,  hvidklædt  Kvindeskikkelse 
staar,  spøgelseagtig  belyst,  ubevægelig  for  ham.) 

TRETTENDE   SCENE. 

Meaippos.    Sybaris,  med  hvidt,  halvt  tilbageslaaet  Slør 
og  en  Krans  af  hvide  Roser. 

Menippos 

farer  et  Skridt  tilbage,  med  lav  Stemme. 

Samme  Aasyn,  samme  Øjne!  —  men 
hvor  uhyggelig  bleg!  —  Hvor  hun  stirrer 
paa  mig!  ....  Hun  venter,  —  rigtig,  det 
var  jo  mig,  der  kaldte.  Men  —  Stemmen 
svigter  mig  .  .  . 

Søger  at  overvinde  sin  Skræk ;  træder  hen  til  hende.     Højt. 

Du  kom!  Men  hvorfra  kommer  Du? 
Og  hvem  er  Du?  —  dog  vel  ikke?  .... 


Sybaris 

løfter  afbrj-dende  sin  Haand      Med  svag  Stemme. 

Jeg  er  en  Fønikerinde. 
Mexippos 

forbavset. 

Med  et  Navn  fra  Stor-Hellas? 

Pause. 
SVBARIS 

lægger,  uden  at  forlade  Stedet,    Haanden  paa  Menippos's  Arm. 
Hviskende. 

Har  Du  mig  kjær? 

Menippos 

med    pludselig  Iver. 

Om  jeg  har  Dig  kjær?  .  .  .  Siden  i 
Eftermiddags  har  jeg  kun  tænkt  paa  Dig, 
kun  drømt  om  Dig!  Men  i  Aften  gjør  Du 
mig  bange.  Hvor  var  Du,  da  jeg  kaldte 
paa  Dig?  Og  hvorfor  lød  din  Røst  saa 
fjærnt,  saa  langvejs  fra  som  fra  en  anden 
Verden? 

Pause;  afsides. 

Ingen  Svar. 

SVBARIS, 

som  under  hele  Scenen  staar  ubevægelig,  paa  samme  Sted. 
Hviskende. 

Frygter  Du  mig?  Tør  Du  sige:  Jeg 
tilhører  Dig,  jeg  er  din  Slave! 

Menippos 

forvirret. 

Om  jeg  tør?  ... 

Sybaris 

indtrængende. 

Sig  det,  sig  det! 

Menippos 

afsides. 

Det  svimler  for  mig  .  .  .  Hvad  forlanger 
hun?  —  Skal  jeg  være  hendes  Slave? 

Sybaris 

haanligt. 

Du  —  en  Mand!  —  frygte  tor  en 
Kvinde!   —  Sig  det,  sig  det! 

Mexippos 

afsides. 

Hvor  hendes  Øjne  bore  sig  ind  i  mine! 
Hvad  sker  der  med  mig?  —  jeg  véd  ikke, 
hvad  jeg  gjør.  (Højt.)  Vel  an  da!  jeg  til- 
hører Dig,  jeg  er  din  Slave! 

Sybaris 

omt. 

Skjønne  Yngling,  jeg  elsker  Dig! 

Drager  Menippos  hen  til  sig,  omfavner  og  kysser  ham. 

Menippos 

river  sig  los.     Afsides. 

Hvilken  Følelse !  Halv  Lyst,  halv  Smerte. 
Det  var,  som  om  Livsaanden  blev  suget 
ud  af  mit  Bryst. 

Den  blege,  spøgelseagtige  Belysning  over  Sybaris  afløses 
af  et  let  Ildskjaer. 

Sybaris 

træder  et  Skridt  frem.     Livligere. 

I  Forstaden  Olympieion,  tæt  uden  for 
Pellene   Porten,    ligger    et   nyt  Hus.      Kom 

der  i  Morgen  Aften.  Jeg  skal  synge  for 
Dig  og  byde  Dig  en  Vin,  hvis  Lige  Du 
aldrig  har  smagt.  Frygt  ikke,  at  nogen 
Medbejler  skal  forurolige  Dig.  Har  Du 
Sorger,  skal  Du  glemme  dem.  Kransede 
med  Roser  vil  vi  hylde  Glædens  Guddomme, 
—  vi  to  alene,  en  smuk  Kvinde  og  en 
smuk  Mand ! 

Menippos. 
Ti,  ti !   dine  Ord  beruse.     Overtalelsens 
Gudinde  lægger  dem  paa  dine  Læber.    Her 
maa    al    Verdens    Visdomslære    blegne    for 
Eros's  Magt! 

Sybaris. 
Du  kommer  da.? 

Menippos 

med  Varme. 
Jeg    lover    det !       (rækker  hende  Haanden.     Sybaris 
tager    den    og    beholder    den    et    Øjeblik    i    sinj  Hvilket 

Under!  —  din  Haand  er  ikke  længer  kold  ... 
Sybaris 

smilende. 

Dit  Kys  har  varmet  mig. 


32 


SYBARIS, 


Menippos. 
Ved  Guderne,  Du  er  jo  som  forvandlet! 
Du   er    stærk,    og    jeg    er    svag.     (siaaetafen 

pludselig  Tanke.    Halvt  bortvendt ;  afsides.)    Sælsomt !    hat 

hun,  den  blege  Skygge,  vundet  den  Livs- 
kraft, som  jeg  har  tabt.?  —  Sagde  Eritimos 
ikke,  at  Lamierne  efterstræbte  Ynglinge.? 

Sybaris 

svagt  leende,  med  en  afvisende  Bevægelse. 

Taabelig  Snak! 

Menippos 

træder  et  Skridt  tilbage. 

Forunderlige    Væsen!    —   Du    véd    da, 
hvad  jeg  tænker! 

Sybaris. 
Endnu    en    Gang    —    lov,     at    Du    vil 
komme! 

Menippos. 
Jeg  lover  det! 

Sybaris 

tager  hans  Haand  og  beholder  den  paa  ny  i  sin 

Menippos 

afsides. 

Hvilket  Haandtryk!  Atter  denne  Fø- 
lelse, som  da  hendes  Læber  berørte  mine  . . , 
Er  det  en  Trolddom? 

Segner  ned  paa  Stenblokken;  skjuler  Hovedet  i  sine  Hænder. 

Sybaris 

træder  et  Skridt  tilbage  og  kysser  paa  Fingren  ad  Alenippos. 
Buskene  lukke  sig  over  hende. 


FJORTENDE   SCENE. 

Menippos. 

Menippos. 
Hvor  mit  Hoved  er  tungt!  —  som  efter 
en  fast  Søvn.  (Ser  sig  om.)  Jeg  er  alene. 
(Hviskende.)  Hvad  var  hint  gaadefulde,  som 
jeg  har  troet  at  opleve?  Var  det  andet 
end  en  Drøm  ? 

Rejser  sig. 

Ak,  hvad  vilde  Apollonios,  min  Lærer, 
vel   sige?      For    faa   Timer   siden   advarede 


34 


SYBARIS. 


han  mig  og  forklarede  mig  det  ondes  Væsen, 
—  og   nu    er  jeg   maaske    i    en  ond  Aands 


Magt. 


FEMTENDE   SCENE. 

Menippos.    En  højt  bedaget  Tiggerske  i  en  graa  Klæd- 
ning .    .^tottende    sig    til    en    mandshoj    Stav ,    som   hun 
fører  i  udstrakt  Arm. 

Tiggersken, 

fra  Buskadset  med  Billedstøtterne; 
tager  Menippos  ved  en  Flig  af  hans  Kappe. 

Er  Du  ikke  den,  man  kalder  den  smukke 

Lykier  r 

Menippos. 

Som  Du  siger. 

Tiggersken. 

Jeg  sov  paa  Bænken  der  bag  ved,  men 

vaagnede,  da  Du  kaldte  .  .  .  Jeg  har  set  og 

hørt  alt. 

Menippos. 

Hvad  vil  Dur 

Tiggersken. 
Advare  Dig. 

Menippos. 


For  hvad? 


Tiggersken. 
Kjender  Du  hin  fremmede  Kvinde?    Har 
Du  set  hendes  Fader  eller  Moder? 

Menippos 

haardt. 

Hvorfor  spørger  Du? 

Tiggersken 

ser  sig  ængstlig  om;  hviskende. 

Vid,  smukke  Lykier,  at  jeg  i  min  tid- 
lige Ungdom  har  set  hin  Kvinde  i  Gela 
paa  Sikelien.  Hun  var  den  Gang  —  for 
halvtredsindstyve  Aar  siden  —  i  samme 
Alder  som  nu. 

Menippos 

gysende. 

Du  fejler,  gamle! 

Tiggersken 

rj'Stende  paa  Hovedet. 

Min  Fader  ejede  det  Hus,  hvor  hun 
boede.  Jeg  var  den  Gang  femten  Aar.  Hun 
havde   daglig  Besøg  af  en    ung  Syrakusier; 

det  var  den  eneste,  som  kom  til  hende. 
De  holdt  Bryllup  med  stor  Stads;  men 
Syrakusieren  blev  syg  og  visnede  hen.  En 
Maaned  efter  var  han  død.  Og  nu  for- 
svandt hun  lige  saa  sporløst,  som  hun  var 
kommen. 

MENIPPOS 

farer  sammen;  gjentagende. 

Han  visnede  hen  ....  (Fatter  sig,  barsk.) 
Kvinde,  hvorfor  fortæller  Du  mig  dette? 
Du  tror  da  ikke :  .  .  . 

Tiggersken 

falder  ham  rask  i  Talen. 

Hellige   Adrasteia!    nævn    ikke    Ordet! 

Sig     ikke,      hvad     hun      er!     ...        (Lægger  Haanden 

paa  hans  Arm.)  Smukke  Yngling,  lad  Dig  ad- 
vare. Jeg  saa'  hin  Kvinde  komme  hid  i 
Mørkningen  til  det  nye  Hus  ved  Pellene 
Porten  Hvad  er  der  blevet  af  Bærestolen  ?  . . . 
Ingen  ved  det.  Hun  havde  intet  med  sig, 
og  hendes  Slaver  har  intet  kjøbt,  —  og 
dog  skal  der  allerede  være  pyntet  hos  hende 
med  kostbare  Tæpper  og  Fade  af  Guld  og 
Sølv  .  .  .  Unge  Menneske,    Du  har  tit  givet 

mig  en  Skjærv,  —  jeg  vil  Dig  vel.  Vogt 
Dig  for  Snaren,  —  det  gjælder  Livet!  .  .  . 
hører  Du?  —  Livet!  Gaa  ikke  til  hende 
i  hint  Hus! 

Menippos 

staar  et  Øjeblik  tavs;  derpaa  udbrj'der  han. 

Nej,    Tingen    er   kommen   for  vidt,    — 

vende     om,      kan     jeg     ikke!       (Giver  Tiggersken  en 

Mønt.)  Men  ét  lover  jeg  Dig,  gamle:  Jeg  skal 
være  forsigtig! 

Tiggersken 

ryster  paa  Hovedet. 
Stakkels  Yngling  !     (I  det  hun  flytter  Staven  videre) 

blind!  blind! 


Tæppet  falder. 


ANDEN  AKT. 


I  Sybaris's  Hus.  Aaben  Festhal  ud  til  en  Søjle- 
gaard.  Til  venstre  et  Skillerum  af  Værelsets  halve 
Højde,  behængt  med  kostbare  Tæpper.  Foran  det  en 
Løjbænk  og  et  lille  Bord,  hvorpaa  et  Haandspejl,  en 
Blomsterkrans,  en  Vinkumme,  et  Øsekar  og  to  Bægre. 
Paa  Løj  bænken  en  gylden  Lyra  med  Skulderbaand. 
Til  venstre,  bag  Skillerummet,  en  Indgang.  Paa  lave 
Smaaskabe  Røgelsekar,  fra  hvilke  der  stiger  Virakskyer 
i  Vejret.     Til  højre  en  Indgang. 

I  Søjlegaarden,  som  fra  højre  indtager  over  Halv- 
delen af  Scenen,  to  Rækker  Lamper  paa  høje,  gyldne 
Trefødder.  Midt  i  Gaarden  et  Bord  med  en  rig  Op- 
stilling af  Guld-  og  Sølvfade.  Ved  Siderne  Smaaborde, 
til  højre  for  Mænd ,  til  venstre  for  Kvinder,  —  ved 
hine  Bordsenge,  ved  disse  Stole.  Paa  lidt  nær  er  dette 
Bohave  dog  skjult  af  halvt  tilbagetrukne  Forhæng  ved 
de  yderste  Søjler.  Ved  Bordene  færdes  af  og  til  unge 
Slaver;  de  bringe  Bægere,  Smaafade  o.  lign.  Under- 
tiden titte  Kokke  ind. 

I  Baggrunden  en  maanebelyst  Have  med  Plataner 
og  Cypresser   samt   en  enlig  Palme.      Over  Trætoppene 

hæver  sig  i  det  fjærne  Akrokorinthos ,  en  langstrakt, 
Bjærgryg,  med  stigende  og  dalende  Ringmur,  et  Marmor- 
tempel og  et  Par  mindre  Bygninger  øverst  oppe ,  — 
alt  ganske  smaat  i  den  betydelige  Højde.  Ved  Foden 
af  Bjærget  øjnes  den  højere  Del  af  Byen  og  —  mod 
fri  Horisont,  dominerende  alt  —  et  mægtigt  Amfitheater, 
omtrent  som  Colossæum  i  Rom. 

(Over  alt,  hvad  der  viser  sig  i  Søjlegaarden,   er  der 
noget  lydløst  og  fantastisk.) 


FØRSTE   SCENE. 

Eritimos  og  Demetrios, 

ind  fra  højre,   fulgte  af  Dørvogteren. 

Eritimos 

til   Dørvogteren. 

Jeg  tager  da  ikke  fejl.     Dette  nye  Hus 
tilhører  Kineas,  Farveren. 

Dørvogteren. 
Som  Du  siger. 

Eritimos. 
Han    bad    os    vente    her,    til    han    seh' 

kom.        (Dørvogteren   bøjer  sig  med  Hænderne  korslagte  over 

Brystet.  —  Til  Demetrios:)    Hvad  var  det  nii.'^  Talte 

P.  Mariager:    Sybaris.  4 

han  ikke  om  en  Overraskelse?    Hvad  mente 

han  vel? 

Demetrios. 

Ja,  —  vidste  jeg  det,  saa  var  det  ingen 

Overraskelse. 

Eritimos 

til    Dorv'ogteren. 

Huset    er    jo    udvendig    behængt    med 
Kranse  og  grønt  som  til  Bryllup  .  .  . 

Dørvogteren. 
Her  skal  ogsaa  være  Bryllup. 

Eritimos. 
Hvem  gifter  sig  her? 

Dørvogteren. 
En  fremmed  Kvinde. 

Eritimos. 
Med  hvem? 

Dørvogteren. 
En  fremmed  Mand. 

Demetrios. 
Mere  fremmed  kan  det  ikke  være.    Det 
er  aabenbart,  det  vedkommer  ikke  os. 

Dørs'Ogteren  ud  til  højre. 

ANDEN   SCENE. 

De  forrige,  undtagen  Dørvogteren. 

Eritimos. 
Sagde  Kineas   ikke,    at   vi  skulde  tage 
Apollonios  med,  hvis  vi  traf  ham  ? 

Demetrios. 
Som  Du  siger  .  .  .  Nu,  ved  Zeus,  en 
mærkelig  Mand  er  han,  denne  xA-pollonios ! 
Hans  Visdomslære  er  ikke  min,  og  min 
Visdomslære  er  ikke  hans.  Men  efter  hvad 
jeg  har  hørt,  skal  han  i  Dag  have  over- 
gaaet  sig  selv.  Talte  han  ikke  om  Pytha- 
goras's  Omgang  med  Guderne  og  om  hans 
Erindringer  fra  en  tidligere  Tilværelse.? 

Eritimos. 
Hallen  ved  Øvelsespladsen  var  overfyldt. 
Han  henrev  Tilhørerne. 

Demetrios. 
Var  Menippos  iblandt  dem  ? 

Eritimos. 
Nej,    i    de   sidste    Dage   har   ingen   set 
ham,    hverken  ved  Væddekjørslen  eller  paa 
Øvelsespladsen. 

Demetrios. 
Heller    ikke    i    Buegangene    eller    paa 
Torvet.     Men  hvor  er  han  da?    Er  han  op- 
slugt af  Jorden  ? 

ERITIMOS. 
Nej,  min  Ven.     Den  Grav,  der  har  op- 
slugt ham,  er  levende.    Den  ser,  hører,  taler 
og  føler  ... 

Demetrios. 
Er  det  en  Gaade.? 


TREDJE    SCENE. 

Demetrios.     Eritimos.     ApoUonios. 

Apollonios 

ind  fra  hojre,  —  standser,  da  han  horer  Eritimos's  Svar. 

Eritimos. 
Nej,  ved  Zeus!  Menippos  siges  at  blive 
elsket  af  en  fremmed  Kvinde,  —  en  Føniker- 
inde.  Hun  skal  være  skjøn  af  Aasyn  og 
Skabning,  langt  finere  end  andre  Kvinder, 
og  dertil  rig  .  .  .  Man  har  sagt  mig,  at  hun 
bor  her  ved  Pellene  Porten. 


SYBARIS.  A-y 

Apollonios 

træder  nærmere. 

Demetrios. 

Ej,  ej !  hvor  kommer  det,  at  Du  søger 
os  her? 

Apollonios. 

Jeg  talte  med  Kineas  i  Badstuen.  Han 
bad  mig  vente  ham  her  og  sagde,  at  jeg 
vilde  træffe  Eder.  Han  mumlede  noget  om 
en  Overraskelse  .  .  .  maaske  dette  Bryllup; 
thi  af  Kransene  uden  for  saa'  jeg  allerede, 
at  det  er  et  Brudehus. 

Demetrios, 
Nej,     det    er    et    fremmed    Bryllup    — 
fremmed    Brud,    fremmed   Brudgom  —  det 
vedkommer  ikke  os. 

Apollonios 

anende. 

Maaske  dog!  (xii  Eritimos.)  Véd  Du  mere 
om  den  Kvinde,  I  talte  om.? 

Eritimos. 
Det    synes   at   være   den   samme,    som 
kom     forbi     os     i     Lunden     Kraneion,    — 

hende,   som  stirrede  saa  ufravendt  paa  Me- 

nippos. 

Apolloxios. 

Hende  i  den  prægtige  Bærestol?  Be- 
synderligt !       (Falder  i  dybe  Tanker.) 

Eritimos, 

hviskende  til  Demetrios. 

Tal  ikke  til  ham  I  Nu  Ij'tter  han  til  en 
indre  Stemme. 

Demetrios. 

En  indre  Stemmel  —  Vaas!  jeg  har 
aldrig  hørt  nogen  indre  Stemme. 

Eritimos 

ti!  Demetrios- 

Kom !  lad  os  gaa  ud  i  Haven  .  .  .  det 
er  en  prægtig  gammel  Have  med  attiske 
Billedstøtter.     Den  er  værd  at  se ! 

Demetrios. 
1  Mørke.? 

Eritimos. 

Du  kan  vel  vide,  at  den  er  oplyst  lige- 
som hele  Huset. 

Demetrios. 
Men   hvad  Vej  ?   .  .  .    Gjennem  Kvinde- 
boligen   og  den   fremmede  Brud    kan  vi  da 

ikke  gaa. 

Eritimos. 

Nej,  her  ...   til  denne  Side!   .  .  .  over 

den  ydre  Gaard,  forbi  den  lille  Gjæstebolig. 

Demetrios  og  Eritimos  ud    ti!  hojre. 


FJERDE   SCENE. 

Apollonios;  strax  efter  Menippos. 

Apollonios 
Skulde    noget    uhyggeligt    have    mødt 
den  unge  L}'kier?  ...  I  de  sidste  Dage  har 
han  ikke  hørt  mig. 

Menippos. 

ind  fra  højre;  i  dybe  Tanker. 

Der  aner  mig  en  Ulykke  .  .  .  men  jeg 
kan  ikke  rive  mig  løs!  ]^g  er  som  fangen 
i  en  Tryllekreds.  En  Kvindes  Blik  og  Smil 
er  blevet  mig  mere  end  Livet  selv. 

Apollonios 

lægger   Haanden   paa   Menippos's   Arm.      Denne   farer   sammen. 
Apollonios  holder  ham  ud  fra  sig  og  betragter  ham  skarpt. 


^5  SYR  ARTS. 

Mexippos, 

for\-irret. 

Hvor  Du  stirrer  paa  mig! 
Apollonios 

langsomt  og  med  Vægt. 

Du    skjønne,    af  skjønne  Kvinder  søgte 

Yngling,  din  Kind  er  falmet  .  .  .  falmet  paa 

faa    Dage.      Du    nærer   en    Siange   ved   din 

Barm,    og   (hemmelighedsfuldt)    en    Slange    nærer 

Dig. 

Mexippos 

krænket. 

Skal    det    sige,     at  jeg    er    fattig,    og 

hun  rig? 

Apolloxios. 

Ej  sandt.-    Du  har  en  Kvinde,  —  ingen 

Ægtehustru.?     Tror   Du    at    blive    elsket   af 

hende  ? 

Menippos. 

Ja,    i  Sandhed,    det   tror  jeg   efter  den 

Ømhed,  hun  viser  mig. 

Apolloxios. 

Og  Du  vil  gifte  Dig  med  hende? 

Mexippos. 
Hvorfor   ikke?      Er   det   ikke    ønskeligt 
at  ægte  en  Kvinde,  som  elsker  en? 

Apollonios. 
Naar  skal  Brylluppet  holdes  ? 

Menippos. 
Endnu  i  Dag,  i  denne  Stund. 

Apollonios. 
Godt!  jeg  indbyder  mig  selv  til  Festen 
Tiden    er   knap,  —    den   maa   bruges! 

Hilser  med  Haanden,  ud  til  hojre. 


FEMTE   SCENE. 

Menippos. 

iMENIPPOS, 

hen  for  sig. 

Hvor  han  sagde  det  besynderligt!    . 
Jeg  vil  vide,  hvad  han  mener! 

Ud  efter  ham. 


SJETTE    SCENE. 

Sybaris. 

Sybaris 

ind  fra  venstre,  festlig  klædt  og  bekranset.     Spejlende  sig  i 
Haandspejlet. 

Saa    staar   jeg    da    ved    Maalet!      Den 
smukke   Lykier    er    fangen    trods    alle   Ad- 

varsler.  Han  aner  det  ikke,  —  han  er  for 
mig,  hvad  Olien  er  for  Lampen  .  .  .  Dog, 
rolig  er  jeg  ikke.  Jeg  frygter  mere  for  hans 
Venner  end  for  ham  selv. 


SYVENDE   SCENE. 

Sybaris.     Menippos. 

Mexippos 

ind  fra  højre;  mørk. 

Han  vil  ikke  ud  med  Sproget.    (Farer  sig 

med  Haanden  over  Øjnene.)  HvOr  lySt,  hvOr  præg- 
tigt, naar  man  kommer  ude  fra!  Overalt 
Glans  og  Gjenskin. 

SVBARIS 

træder  ham  i  Mode  og  rækker  ham  Haanden. 

\'ær  hilset,  min  Ven!  —  nu  min  Slave 
og  snart  mit  Livs  Herre. 

Mexippcs. 
Lad  mig  ret  betragte  Dig! 

SVBARIS 

spøgende. 

Se  kun  paa  mig!    Der  er  ingen  Slange- 
hale skjult  under  min  Klædning. 

Menippos 

forvirret;  afsides. 

Hun  læser  i  mine  Tanker. 
Sybaris, 

smilende. 

Du  taler  ikke  ...  Er  Du  bange  for 
mig,  smukke  Lykier.? 

Menippos 

fatter  sig. 

Lad  mig  ret  se  paa  Dig  .  .  .  hvor  Du 
er  skjøn  i  denne  Taage  af  koisk  Flor!  — 
Frisk    og    indbydende    som   Roserne    i    din 

Krans  !    (Træder  nærmere  og  tager  hendes  Haand.)     Disse 

store,  alvorlige  Øjne,  dette  krusede  Haar, 
disse  svulmende  Læber,  —  hvad  er  det 
dog  for  en  dunkel  Erindring,  der  vaagner 
hos  mig?  (Heftig.)  Sybaris!  jeg  kjender  Dig, 
jeg  har  set  Dig  før.  Men  hvor,  hvor? 
Guder,  hvilken  Tanke!  Er  det  sandt,  hvad 
der  siges  om  en  Forudtilværelse  .  .  .  om  en 
Sjælevandring? 

Sybaris 

vildt. 

Ti!    ti!    hvilke  Hemmeligheder   nævner 

Du?      Hvad    véd   Du    derom?    ...    (skiftende  Tone.) 

Dog,  lad  Vismændene  kives  om  det  forbi- 
gangne og  det  tilkommende,  og  lad  os  — 
klogere  end  de  —  n>de  den  nærværende 
Time. 

Fører  ham    hen    til  Bordet    foran  Løjbænken   og  sætter  Kransen 
paa  ham. 

Kom,  min  Ven,  min  elskede,  tag  Fest- 
kransen og  lad  os  hylde  Glædens  Gud- 
domme, mens  vi  er  ene.  Nu  kan  vi  vente 
Bryllupsgjæsterne. 

Hun  fylder  med  Øsekarret  det  ene  Bæger;  men  da  hun  vil  fylde 
det  andet,  griber  Menippos  det  og  sætter  det  til  Side. 

Mexippos. 
Hold  inde!  Et  gammelt  Mundheld  siger: 
For  en  skjøn   Kvinde   og  en  skjøn  Mand  er 
ét  Bæger  bedre  end  to. 

Sybaris 

griber  smilende  det  fyldte  Bæger  og  drikker,  med  Øjnene 
fæstede  paa  Menippos,  Halvdelen  af  Vinen. 

Mexippos. 

tager  Bægeret  og  sætter  sine  Læber  paa  det  Sted,  hendes  Mund 
har  berort. 

Store  Pan  I  hvad  giver  Du  mig  at  drikke  ? 
Sybaris 

spøgende. 

En  Draabe  Xektar   fra  Gudernes  Bord. 

Menippos. 
Vil  Du  da  gjøre  mig  udødelig? 

Sybaris 

harmfuldt. 

Igjen!  "  tal  ikke  om  sligt,  siger  jeg 
Dig!  .  .  .  (Leende.)  Taabe !  det  gaar  med 
Dig  som  med  de  vise,  —  de  tale  helst  om 
det,  som  ingen  véd. 

Menippos 

falder  hende  paa  Skromt  til  Fode  og  omfavner  hendes  Knæ. 

Vredes  ikke,  Du  herlige  I 
Sybaris 

støder  ham  let  fra  sig  og  tager  Lyren.     Anslaar  Strengene 
med  Plektret. 

Vil  Du,  at  jeg  skal  sjmge  for  Dig  r 
Menippos 

læggende  sig  paa  Lojbænken. 

Ja,  syng!  —  dog  nej,  i  denne  Stund  \il 
jeg  heller  høre  Ord  end  Toner.  Fremsig  et 
Digt  og  lad  L^'ren  klinge  dæmpet  til. 

Sybaris. 
Hvorom  skal  det  være  ? 

Menippos. 
Noget  om  Elskov  .  .  .  noget,  som  passer 
for  den  nærværende  Time.    Thi  hidtil  (knipser 

let  til  det  tomme  Bæger)   har  jeg  ikke  faact  andet 
end  Skyggen  af  Kys. 

SVBARIS 
tager  Lyrens  Baand  over  Skuldren  og  anslaar  et  Par  Akkorder. 

Xys  jeg  drømte,  at  jeg  flygted, 
Men  paa  Ryggen  bar  jeg  \'inger. 
Eros  til  sin  Fod,  den  spæde, 
Havde  bundet  Bly-Sandaler,   — 
Dog  paa  Flugten  han  mig  hented! 

Mexippos. 
Bliv  ved  I   bliv  ved  I  jeg  nyder  dobbelt, 
—  med  Øret  Ord    og  Toner,    med  Øjet  de 
skjønne  Armes  Leg! 

SVBARIS 
fortsættende  efter  et  Par  Akkorder. 

Hvad  skal  denne  Drøm  vel  sige?  — 
Den  betyder,  at  jeg  ofte, 
Ømt  i  Elskovshandler  hildet, 
Slap  med  Lethed  fra  de  andre, 
Men  er  lænket  fast  i  denne. 

Mexippos. 
Herligt  I   jeg  føler  mig  saa  fri,    saa  løst 
fra  alle  Baand,    som  om  jeg,    lig  de  evige 


SYBARIS. 


53 


Guder  selv,  kunde  vandre  paa  Skyer.    (Retter 

sig  halvt  op  paa  Lojbænken  ;  forbavset.)      Hvad    sker    der 

med  mig?  ...  Er  det  Vinen  eller  Røgelsen.? 
eller  begge  tilsammen?  Ord  og  Toner  lyde 
saa  forunderlig  dæmpet  ...  og  Dig,  Sybaris, 
ser  jeg  som  gjennem  et  Slør. 

Sybaris 

sætter  sig  hos  ham  og  lægger  Armen  om  hans  Hals. 

Er   Du    syg,    min  Ven,    min    elskede? 

(Kysser  ham.) 

Menippos 

farer  op;    lægger  Haanden  paa  Brystet. 

Atter  denne  Følelse !   ...  Er  det  Afsind 
eller  Døden?     Bort,  bort  herfra! 

Løber  i  Armene  paa  Apollonios.     Sybaris  ud  til  venstre. 


OTTENDE   SCENE. 

Menippos.     Apollonios  (ind  fra  højre). 

Apollonios. 
Hvad  fattes  Dig,  Menippos?     Hvor  Du 
ser  bestyrtet  ud?      Er  det   et  Aasyn  for  en 
Brudgom? 

Menippos. 

forvirret. 

En    taabelig   Frygt   greb   mig    .  .  .   jeg 
tror,  jeg  drømte  .  .  . 


NIENDE   SCENE. 

De  forrige.     Farveren  Kineas,  den  frigivne  Diotimos 
og  flere  Bryllupsgjæster  (ind  fra  hajre). 

Kineas. 

Vise  Kappadokiei,    Dig  kan  man  ikke 

overraske. 

Apollonios. 

Nej,  Brylluppet  er  ingen  Hemmelighed 

for   mig.     Jeg   véd    alt   af  Menippos's   egen 

Mund 

Menippos 

afsides. 

For  silde!   jeg  maa  fatte  mig. 
Kineas 

til  Apollonios. 

Disse  ere  mine  Venner.  (Tagende  Diotimos 
vedHaanden:)  Denne  er  den  frigivne  Diotimos, 
en  bekjendt  Spøgefugl.  Han  lever  af  at 
udleje  Heste  og  Vogne. 

Apollonios 

hilser  let.     Ser  sig  om. 

Hvilken  Pragt!  Milesiske  Tæpper  og 
kostbare  Sølv-  og  Guldfade.  Men  hvor  be- 
synderligt! Trods  den  festlige  Belysning 
viser  alt  sig  for  mig,  som  om  mit  Syn  var 
omtaaget  af  Svimmelhed  .  .  .  Selv  ved  Sla- 
verne og  Kokkene  er  der  noget  blegt  og 
lydløst  .  .  .  det  er  som  farvede  Skygger. 
Nej,    nej,   jeg   tager   ikke   fejl;    min  i^nelse 

var  rigtig. 

MENIPPOS 
ængstlig. 

Hvad  siger  Du?  .  .  .  Det  er  vel  Røgel- 
sen, der  bedøver  Dig. 

Apollonios. 
Hvem  af  Eder  tilhører  alt  dette .? 

MENIPPOS. 
Bruden.   (Smilende:)    Thi  jeg  selv  ejer  intet 
andet  end  denne  Kappe. 

Apollonios. 
Hvor  er  den  skjønne,  som  har  indbudt 
til  Maaltidet.? 


P.  Mariager:    Sybaris. 

TIENDE   SCENE. 

De  forrige.     Sybaris,   med  Krans  og  Brudeslør,  ind  fra 
venstre,   omgiven  af  flere  Kvinder,  som  trække  sig  hen 

i  Baggrunden. 

Menippos 

førende  Sybaris  frem;  til  Apollonios. 

Her  ser  Du  min  Hustru,  Sybaris. 
Apolloxios 

med  dybere  Betydning. 

Et  Blændværk  af  Skjonhed! 
Sybaris 

tagende  Menippos's  Haand  mellem  begge  sine. 

Min  Ven,    snart  min  Husbond!       (Ser  op 

paa  ham.) 

KiNEAS 

afsides  lil  Apollonios. 

Sælsomt!    hvor   hun  saa'  paa  Menippos 

.  .  .  et  Glimt  af  slet  undertrykt,  næsten  vild 

Glæde  ... 

Apollonios 

ligeledes  afsides. 

Som    hos    en    druknende,     der    redder 
Livet  ved  at  trykke  en  anden  til  Bunds. 

Menippos. 

til  Apollonios. 

Lvkønsker  Du  ikke  min  Hustru.? 

Apollonios 

træder  et  Skridt  tilbage;  hojt  til  alle. 

Mine  Venner,  har  I  set  Tantalos's  Haver, 
som  er  og  ikke  err 

KiNEAS. 
Ja,  hos  Homer  .  .  . 

DiOTIMOS, 

spøgende. 

Thi    i  Underverdenen    har    ingen    af  os 
været,  —  derfra  er  der  ingen  Tilbagevej. 

Apollonios. 
Nu  vel!  hele  denne  Udsmykning,  — 
Tæpperne,  Sølv-  og  Guldfadene,  ja  selv 
Tyendet  —  alt  er  af  samme  Art;  intet 
virkeligt,  kun  et  Skin  af  Virkeligheden. 
Men  for  at  I  kan  forstaa,  hvad  jeg  siger, 
saa  vid,  at  den  skjønne  Brud  ikke  er  noget 
menneskeligt  Væsen. 

Almindelig  BestjTtelse.    Alle,  undtagen  Apollonios  og  jNIenippos, 
vige  tilbage  fra  Sybaris. 

(Med  hævet  Stemme:)    HuU    er   et   af  de    Gjøgle- 

billeder,  man  kalder  Empuser.  De  kan  an- 
tage de  m.est  bedaarende  Skikkelser  og 
lokke  skjønne  Ynglinge  til  sig  ved  Elskovs- 
lyst,  —   ikke   dog   i   Eros's   Navn,    men   for 

at    forynge    sig   ved    at   suge   Livsaande    af 
deres  Bryst. 

KCsEAS. 
Guder,    hvad  maa  jeg  høre!   ...  og  til 
et  saadant  Væsen  har  jeg  udlejet  mit  Hus. 

SVBARIS 

slipper  Menipposs  Haand   og   træder  alene  frem  for  ApoUonios- 
Xl    Og    gaa  !     Cpeger  med  Højhed  paa  Udgangen.) 

Apollonios. 
Dæmon !    en  af  os  skal  vige.     Men  giv 
Agt,  at  det  ikke  bliver  Dig. 

SVBARIS 

vender  sig  foragtelig  fra  ham.     Med  lav  Stemme: 

Disse  Vismænd  er  mig  en  Gru.  Er 
der  ingen,  som  vil  lukke  Munden  paa  denne 
taabelige  Ordgyder? 

Menippos. 
Det  svimler  for  mig!    Skulde  hin  gamle 
Tiggerske  have  Ret.^ 

DiOTIMOS, 

halv  hajt. 

Alt  dette  lover  intet  godt.  Pas  paa,  — 
det  bliver  et  Bryllup  med  tørre  Munde. 

Apollonios. 
Til  Bevis  paa,  hvad  jeg  siger,  saa  be- 
tragt en  Gang  disse  Fade,  som  synes  at 
være  af  Guld  og  Sølv,  betragt  disse  kost- 
bare Tæpper  og  disse  Slaver  og  Kokke^ 
som    færdes    her  i    nye  Klæder.      (Fremtager  en 

kort  sort  Stav  med  en  gaadefuld  Forsiring  og  udstrækker  den 
mod    det,    han    har    nævnt.      Langsomt   og   med    hævet  Stemme.) 

I  Apollons ,  Lysbringerens,  Navn  og  ved 
denne  Stavs  Tegn,  som  ingen  dødelig  tyder, 
—  far  hen.  Blændværk! 

Flammen  synker  i  Lamperne.     Pludselig  Mørke.     Hylende  Vind- 
stød   og  Klagelyd.     Selv-  og  Guldfade,  Tæpper   og  Tyende   for- 
svinde.   Flammen  stiger  atter  i  Lamperne.    Alles  Opmærksomhed 
fæster  sig  paa  Sybaris. 

Sybaris 

holder  hulkende  Hænderne  for  Ansigtet.    Lader  dem  synke, 
da  det  er  blevet  lyst. 

Grusomme  Vismand!  Vær  barmhjærtig! 
Spar  mig  for  Prøvelsens  Kval.  Tving  mig 
ikke  til  at  tale  for  alle  disse. 

Apollonios 

koldt. 

Jeg  har  sagt  det.     En  af  os  maa  vige. 
Sybaris 

afsides. 
Ve    mig,    han    er    ubøjelig!      (vrider  Hænderne 
i    Fortvivlelse.      Vender    sig    pludselig    mod    Menippos.)        ^lin 

\'en,  min  elskede,  har  jeg  ikke  skjænket 
Dig  al  den  Ømhed,  en  Kvinde  kan  vise? 
Har  dine  Ønsker  ikke  været  mine  ?  Har 
der  vel  været  ond  Tale,  eller  Varede  eller 
Ophidselse  imellem  os?  Nej,  nej!  O,  saa 
gaa  da  i  Forbøn  for  mig  hos  hin  grusomme; 
han  er  jo  din  Ven  I  Bed  ham  afstaa  fra  sit 
Forehavende.  Du  skal  aldrig,  aldrig  angre 
det.  min  Menipposl 

Menippos. 

Din  Tale    lyder   som   Sirenernes   Sang. 

Hvo  kan  modstaa  dine  Bønner?    (griber  Apoiio- 

nioss  Haand.)  Mægtige  Mand,  vær  barmhjærtig! 

Skaan    hende    for    den    Forsmædelse,     hun 

frygter.    Lad  Br}'llupsmaaltidet  gaa  sin  Gang. 

Det  er  mig.    Brudgommen,    som  beder  Dig 

derom. 

Apollonios 

stoder  hans  Haand  tilbage. 

Blinde  Daare!  Jeg  skal  frelse  Dig  selv 
imod  dit  Ønske.  (Vender  sig  tii  Sybaris.j  Sælsomme 
Væsen,  hvem  er  Du?  Hvorfra  stammer  Du? 
Hvem  var  din  Fader? 

SVBARIS 

holder  sig  ubevægelig  og  tier. 

Apollonios. 
Ved   Hermes's   Stav,   tal !     Jeg   spørger 
Dig:  Hvem  var  din  Fader? 

Sybaris. 
Belos. 

Apollonios. 

Og  din  Moder? 

Sybaris. 
Libya. 

Apollonios 

gaar  tæt  hen  til  hende  og  ser  hende  skarpt  ind  i  Ansigtet. 

Dæmon,  Du  vil  sno  Dig  fra  mig!  Du 
nævner  mig  deres  Navne  blandt  Menneskene 
.  .  .  Hvad  hed  de  i  den  Verden,  Du  tilhører? 

Sybaris 

træder  et  Skridt  tilbage   og   maaler  ham  foragtelig  med  Øjnene. 

Hvad  n37tter  det,  om  jeg  svarede? 
Kjender  Du  den  store  Pan?  Har  dit  Øje 
skuet  Hekate?  .  .  .  Menneskets  Syn  rækker 
ikke  længere  end  til  den  første  Hindring. 

Apollonios. 
Hvad  var  dit  Hverv? 

Sybaris 

smilende  og  som  forvandlet. 

At  bedaare  ...  at  lo\e  Lvkke. 

Apollonios. 
I  hvilket  Øjemed? 

Sybaris 

med  pludselig  Alvor. 

Det  véd  jeg  ikke  .  .  .  Kjender  Du, 
kjender  noget  Menneske  sin  Bestemmelses 
Gaade : 

Apollonios. 

Hvad  er  dit  Navn  som  Dæmon? 

Sybaris 

tier. 

Apollonios. 

Jeg   skal   sige   Dig   det.      Dit   Navn    er 

Lamia. 

Sybaris 

falder  ham  til  Fode. 

Barmhjærtighed !  Naade!  —  jeg  skal 
drage  bort,  endnu  i  denne  Time. 

Apollonios 

strængt 

Hvad  søgte  Du  hos  Menippos? 
Sybaris 

Apollonios. 
Tal,  eller  ved  Zeus  .  .  . 

Sybaris 

rejser  sig. 

Apollonios 

bydende. 

Hvad  søgte  Du  hos  Menippos? 
Sybaris 

tonlost. 

Mit  Liv  for  hans  Død! 

skjuler  Ansigtet  i  sine  Hænder. 

Apollonios 

fremtager  et  gyldent  Krus  af  sin  Klædning. 

Menippos 

forbavset- 

Et  Tempelkar! 

Apollonios 

halv  højt. 

Véd  Du,  hvortil  det  bruges? 
Menippos 

ligeledes. 

Til  at  gjemme  det  Offerbyg,  som  strøs 
paa  Offerdyrenes  Hoved. 

Apollonios 

hviskende. 

Og  hvorfor  strøs  det  der? 
Menippos 

^■sende. 

For  at  vie  dem  til  Døden. 
SVBARIS 

lader  Hænderne   synke.     Ved  Synet   af  Kruset   vender   hun   for- 
færdet Ansigtet  bort. 

Et    Tempelkar!      (Udstrækker  i  vild  Angst  Armene 

mod  Apollonios.)      Luk   det    ikkc   op!    tag   ikke 

Laaget  af!  (Fatter  sig  pludselig,  træder  et  Skridt  tilbage, 
retter  sig  til  sin  fulde  Højde  og  staar  et  Øjeblik  dybt  aandende, 
med   lynende  Øjne    og  bølgende  Barm.      Derpaa   med  Højhed:) 

Vogt  Dig,  formastelige!  Ogsaa  jeg  har 
Magt. 

Gjør  en  Bevægelse  for  at  udstrække  Armen. 

Apollonios 

kommer  hende  i  Forkjøbet. 
Dæmon,    far    hen  !      (Lader  Krusets  Laag  falde  og 
kaster  hende  Offerbygget  i  Ansigtet.) 

Alle  Lamper  slukkes.    D3'bt  Mørke.    Underjordisk  Bulder.    Hvin, 

Skrig  og  For\-irring.    Sj'baris  og  alt,  hvad  hendes  er,  forsvinder, 

saa  at  Hallen,  paa  de  tilstedeværende  nær,  er  ganske  tom. 

ELLEVTE  SCENE. 

De    forrige,    uden   Sybaris.      Eritimos,   Demetrios    og 
flere  trænge  ind  fra  højre  med  Fakler. 

Eritimos. 
Hvad  er  der?     Hvorfor  disse  Skrig? 

KiNEAS. 

Jeg  havde  lovet  Eder  en  Overraskelse, 
—  Menippos's  Bryllup!  Nu  er  Overraskelsen 
dobbelt,   —  Bruden  er  forsvunden! 

Apollonios 

træder  de  kommende  i  Mode. 

Ja,  Guderne  ske  Tak!  Kogleriet  er 
hævet,  opløst  til  intet  som  en  Taage  for 
Vindens  Pust. 

DiOTIMOS. 

Det  bedste  er,  at  vor  Ven  Kineas  har 
faaet  Lejen  af  Huset  forud. 

Apollonios 

til  Kineas. 

Vær  ikke  alt  for  try^g. 

Kineas. 

Jo,  hvad  det  angaar,  er  jeg  rolig.  (Frem- 
tagende  en   Læderpung    af  Brystfolden  ,)         Fcm     blanke 

Guldstykker  med  den  guddommelige  Cajus 
Julius's  Billede. 

Apollonios. 
Glem  ikke,  at  alt  hendes  var  Skuffelse 
og  Bedrag. 

Kineas 

aabner  Pungen  og  hælder  Indholdet  ud  i  Haanden. 

For  en  Ufærd!  Gid  hun  pines  af  Pro- 
metheus's  Grib!  Fem  flade  Stene,  —  det 
er  alt! 

DEMETRIOS, 

som  nysgjerrig  har  trængt  sig  frem. 

Ja,  Farveren  er  narret,  —  det  er  aaben- 
bart.  Men  —  Kineas,  gjem  dog  de  Hexe- 
stene.  Hvem  véd,  hvad  de  duer  til?  Eller 
vis  dem  frem  for  Penge !  Maaske  bliver  de 
da  igjen  til  Guld.  De  har  jo  deres  Styrke 
i  at  forvandle  sig. 

Eritimos 

til  IMenippos. 

Unge  Lykier,  hvad  skylder  Du  ikke 
Apollonios?  Med  Fare  for  sig  selv  har  han 
reddet  Dig.  Godt,  at  Hjælpen  ikke  kom 
for  sent! 

Menippos 

griber  Apollonios's  Haand. 

Vredes  ikke !  Jeg  glemte  dine  vise 
Raad.  Hvor  ofte  har  Du  ikke  advaret  mig 
for  min  egen  Lyst,  hvor  ofte  har  Du  ikke 
forklaret  mig,  at  det  onde  ingen  Magt  havde 
over  mig,  naar  jeg  ikke  vinkede  ad  det. 

Apollonios. 
Men,   min    Søn,    naar   Du   vidste   dette, 
hvorledes  er  hint  sørgelige  da  sket-f* 

Menippos 

tier. 

Apollonios. 
Svar  mig,  kjære!     Hvor  fik  hin  Kvinde 
en  saadan  Magt  over  Dig.?  .  .  . 

Menippos 

boj  er  Hovedet. 

Jeg  kaldte  selv  paa  hende. 

Apollonios 

klapper  ham  paa  Skuldren. 

Men  havde  Du  ikke  angret,  havde  ingen 

Hjælp  været  mulig.    Allerede  da  Du  bluedes 

og  holdt  Dig  borte  fra  os,  fattede  jeg  Haab. 

Og  da  Du  nys  —  paa  selve  dette  Sted  — 

med    bestyrtet    Mine    løb     mig     i    Armene, 

fornam  jeg  godt,  at  Du  gjærne  havde  gjort 

alt  usket. 

MENIPPOS. 

Du    taler    Sandhed.      Men    Sagen    var 

kommen  for  vidt. 

Apollonios, 

henvendt  til  alle. 

Ja,  mine  Venner,  lad  os  takke  de  him- 
melske Magter  for  det  Under,  som  er  sket 
i  Dag.     Den  sidste  Lamia  er  forsvunden! 

ERITIMOS. 
Hvoraf  véd  Du,  at  det  var  den  sidste.? 
Betænk,    at   Fristelsen   kan   antage   tusende 
Skikkelser. 

Demetrios. 
Jeg  tror,   det   fremdeles  vil  gaa  mange 
som  vor  Ven  Menippos,  —  de  vil  selv  kalde 
paa  Lamien. 


SYBARIS. 

Eritimos. 
Hvem  skal  saa  være  Apollonios? 

Under  de  sidste  Replikker  har  der  bag  Scenen  lydt  dæmpet 
Musik  og  Sang. 

Apollonios. 

Tys!  hører  I  Lovsangen  fra  Apollons 
Tempel?  —  Lad  os  haabe,  at  der  altid  vil 
findes  den,  som  rækker  den  snublende 
Haanden. 

Hør!  Templets  Døre  aabnes,  —  Sangen 
lyder  stærkere! 

Venner,  lad  os  istemme  den,  —  thi 
ogsaa  vi  bør  prise  Guden,  i  hvis  Navn  det 
onde  er  henvejret. 

De  faa  tilstedeværende  Kvinder  knæle  i  Baggrunden. 
Mændene  staa  oprejste. 

Kraftigt  Chor. 

Foibos  Apollon,  Ordenens  Forsvarer, 
Du  Spaadomsgud,  som  løfter  Tidens  Slør, 
Fredsæle  Drot,   som  Hyrdens  Lam  bevarer. 
Hil  Yngling,  Dig,  hvis  Skjønhed  aldrig  dør! 

SYBARIS. 


O  Du,  hvis  Pile  Slangen  Python  fælded, 
Hvis  Straffedom  med  Sot  og  Sygdom  slaar, 
Du  Musers  Fører  ved  Kastale  Vældet, 
Du,    hvem   vor   Lovsang    paa    din    Solvogn 

naar,   — 
Beskjærm   os   huldt,   Du,    som    den   frække 

lammer, 
At  intet  ondt  vor  Stad,   vor  Arne  rammer! 


Tæppet  falder. 

